text: Nú verður farið at koppseta børn í Føroyum
text: #000001
text: Sambært fleiri serfrøðingum er korona um at hæsa av, men nú boða føroysku myndugleikarnir á, at tað er klárt at koppseta børn í aldrinum 5-11 ár
text: #000002
text: Nú omikronfrábrigdi breiðir seg kring allan heimin og fleiri serfrøðingar vilja vera við, at endin á koronufarsóttini nærkast, fara føroyingar undir at koppseta børn.
text: #000003
text: Koppsetingarnar av børnum í aldrinum 5 til 11 ár vera gjørdar frá í morgin. Hesum boðar Sjúkrahúsverkið frá á korona.fo í dag.
text: #000004
text: Koppsetingin fer fram hjá apoteksverkinum, men tað eru heilsufrøðingar, ið taka sær av sjálvari koppsetingini, og sjúkrahúsverkið hevur ábyrgdina av teimum. Lækni frá sjúkrahúsverkinum verður eisini knýttur at tí einstaka koppsetingarstaðnum.
text: #000005
text: Í fyrstu syftu ber bara til at bíleggja tíð til koppseting á Tjaldurs Apoteki í Havn, men í næstum væntast Suðuroyar Sjúkrahús á Tvøroyri og Norðoya Apotek í Klaksvík eisini at verða umfatað av skipanini. Tá fer eisini at bera til at velja tey bæði koppsetingarstøðini á korona.fo til aldursbólkin 5-11 ár.
text: #000006
text: Samtykki krevst til koppseting av børnunum, og tí er umráðandi, at annað foreldrið ella møguligur verji hjá barninum er við til koppsetingina at vátta bíleggingina. Fyri at sleppa undan ov nógvum trongsli á koppsetingarstaðnum verður tó mælt til, at bara eitt vaksið fólk kemur við hvørjum barni, sigur Sjúkrahúsverkið.
text: #000007
text: Les eisini: Halda tað vera skeivt at koppseta børn
text: #000008